Oficiālais Vēstnesis L 177 , 08/07/1988 Lpp. 0057 - 0058

Speciālizdevums somu valodā: Nodaļa 3 Sējums 26 Lpp. 0241

Speciālizdevums zviedru valodā: Nodaļa 3 Sējums 26 Lpp. 0241



Komisijas lēmums (1988. gada 13. jūnijs) par atkāpes piešķiršanu Apvienotajai Karalistei un līdzvērtīgu veselības prasību noteikšanu, kuras jāievēro svaigas gaļas sadalīšanā (88/363/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1964. gada 26. jūnija Direktīvu 64/433/EEK par veselības problēmām, kas ietekmē Kopienas iekšējo tirdzniecību ar svaigu gaļu [1], kurā jaunākie grozījumi izdarīti ar Regulu (EEK) Nr. 3805/87 [2], un jo īpaši tās 13. pantu, tā kā atbilstīgi Direktīvas 64/433/EEK 13. pantam saskaņā ar 16. pantā noteikto procedūru, jebkurai dalībvalstij, kas sniedz līdzīgas garantijas, pēc tās pieprasījuma var piešķirt atkāpes no I pielikuma 45. punkta c) apakšpunkta; tā kā minētajās atkāpēs jānosaka veselības prasības, kuras ir vismaz līdzvērtīgas prasībām minētajā pielikumā; tā kā Apvienotās Karalistes institūcijas 1987. gada 2. novembra vēstulē Komisijai ir iesniegušas lūgumu piešķirt atkāpi no Direktīvas 64/433/EEK I pielikuma 45. punkta c) apakšpunkta attiecībā uz svaigas liellopu, aitas un cūkgaļas sadalīšanu; tā kā šajā lūgumā ir izteikts priekšlikums par veselības prasībām; tā kā veselības prasībām, kas pieprasītajā atkāpē attiecībā uz svaigas gaļas sadalīšanu ir noteiktas kā alternatīvs risinājums, jābūt vismaz līdzvērtīgām Direktīvas 64/433/EEK I pielikuma 45. punkta c) apakšpunktā noteiktajām prasībām; tā kā Apvienotās Karalistes izteiktajā priekšlikumā veselības prasības ir līdzvērtīgas Direktīvas 64/433/EEK I pielikuma 45. punkta c) apakšpunktā noteiktajām; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Neatkarīgi no Direktīvas 64/433/EEK I pielikuma 45. punkta c) apakšpunkta, Apvienotajā Karalistē var atļaut sadalīt svaigu liellopu, aitas un cūkgaļu saskaņā ar šā lēmuma pielikumā paredzētajiem nosacījumiem. 2. pants Šis lēmums ir adresēts dalībvalstīm. Briselē, 1998. gada 13. jūnijā Komisijas vārdā — priekšsēdētāja vietnieks Frans Andriessen [1] OV 121, 29.7.1964., 2012./64. lpp. [2] OV L 357, 19.12.1987., 1. lpp. -------------------------------------------------- PIELIKUMS Īpašie nosacījumi liellopu, aitu un cūku liemeņu sadalīšanai 1. Liemeņus no lopkautuves daļas pēc dzesināšanas saldētavas telpās, kurās gaisa temperatūra pie iztvaicētāju atverēm ir tāda, pie kuras 48 stundās liellopu liemeņus, bet 20 stundās aitu un cūku liemeņus var atdzesēt līdz + 7 °C iekšējai temperatūrai, pārved uz gaļas izciršanas telpām, kurās temperatūra nepārsniedz + 12 °C un kuras atrodas tajā pašā ēku grupā, kur saldētavas telpas. 2. Šo gaļu pārved visu vienā reizē. 3. Gaļas izciršanas telpā minētos liemeņus ieved un atdala no kauliem, iekams to iekšējā temperatūra ir sasniegusi + 7 °C, ja liellopu liemeņus sadala 48 stundu, bet aitu un cūku liemeņus 20 stundu laikā pēc šo dzīvnieku nokaušanas. 4. Laika posms no gaļas ievešanas izciršanas telpā līdz tās turpmākai sasaldēšanai nepārsniedz 60 minūtes. 5. Līdz ko gaļa ir sadalīta un iepakota, to pārved uz atbilstošām saldēšanas telpām. --------------------------------------------------